ବାରିପଦା (ଓଡ଼ିଶା ରିପୋର୍ଟର): ବିଜେଡିରୁ ବହିଷ୍କୃତ ବରିଷ୍ଠ ବିଧାୟକ ଦାମୋଦର ରାଉତ ପୁଣି ଥରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଉପରେ ବର୍ଷିଛନ୍ତି। ଆଜି ମୟୂରଭଞ୍ଜ ମାଟିରେ ସେ ନବୀନଙ୍କୁ ଜଣେ ଭ୍ରଷ୍ଟ ନେତା କହି ତାଚ୍ଛଲ୍ୟ କରିଛନ୍ତି।
ମୟୂରଭଞ୍ଜ ମିଳିତ କ୍ରିୟାନୁଷ୍ଠାନ କମିଟି ପକ୍ଷରୁ ଆୟୋଜିତ ଏକ କାର୍ଯ୍ୟକ୍ରମରେ ଦାମ ଯୋଗ ଦେଇ ନବୀନଙ୍କୁ ଟାର୍ଗେଟ କରିବା ସହ ନବୀନ, ଓଡ଼ିଆ ପ୍ରୀତି ନଥିବା ଜଣେ ଭ୍ରଷ୍ଟ ନେତା ବୋଲି କହିଛନ୍ତି।
ବିଜେଡି ଦଳର ନେତାଙ୍କୁ ନେଇ ମଧ୍ୟ ନବୀନଙ୍କୁ ଦାମ କାଠଗଡ଼ାରେ ଛିଡା କରିଛନ୍ତି। ନବୀନଙ୍କୁ ସବୁ ବିଧାୟକଙ୍କ ନାଁ ଜଣାନାହିଁ ବୋଲି ଅଭିଯୋଗ କରିଛନ୍ତି ଦାମ। ଏହାସହ ରାଜ୍ୟରେ କେତେ ତହସିଲ ଅଛି ତାହା ସେ କହିପାରିବେ ନାହିଁ ବୋଲି କହିଛନ୍ତି।
ସଭାରେ ଦାମ ଏକ ସାଙ୍ଘାତିକ ଅଭିଯୋଗ ଆଣିଛନ୍ତି। କୁନ୍ଦୁଲି ଘଟଣାକୁ ରାଜଧାନୀର ଏକ ଡାକବଙ୍ଗଳା ସହ ଯୋଡ଼ିଛନ୍ତି ଦାମ। ଭୁବନେଶ୍ୱରରେ ଏକ ଡାକବଙ୍ଗଳାରେ ପ୍ରତିଦିନ କୁନ୍ଦୁଲି ଘଟଣା ଘଟୁଥିବା ସେ ଅଭିଯୋଗ କରିଛନ୍ତି।
